title: 2004/719/EK: Eiropas Parlamenta Lēmums (2004. gada 21. aprīlis), par kontu slēgšanu saistībā ar Eiropas Savienības 2002. finanšu gada kopbudžeta izpildes apstiprināšanu (Komisija)

text:
               4.11.2004

               LV

               Eiropas Savienības Oficiālais Vēstnesis

               L 330/13

      EIROPAS PARLAMENTA LĒMUMS

   (2004. gada 21. aprīlis),
   par kontu slēgšanu saistībā ar Eiropas Savienības 2002. finanšu gada kopbudžeta izpildes apstiprināšanu (Komisija)
   (2004/719/EK)


title: 2010/293/: Komisijas Lēmums ( 2010. gada 20. maijs ) par to, lai noslēgtu īstenošanas vienošanos starp Eiropas Komisiju un Amerikas Savienoto Valstu valdību par sadarbības pasākumiem iekšzemes drošības/civilās aizsardzības pētniecības jomā

text:
               21.5.2010

               LV

               Eiropas Savienības Oficiālais Vēstnesis

               L 125/53

         KOMISIJAS LĒMUMS
   (2010. gada 20. maijs)
   par to, lai noslēgtu īstenošanas vienošanos starp Eiropas Komisiju un Amerikas Savienoto Valstu valdību par sadarbības pasākumiem iekšzemes drošības/civilās aizsardzības pētniecības jomā
   (2010/293/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Nolīgumu par zinātnisko un tehnisko sadarbību starp Eiropas Kopienu un Amerikas Savienoto Valstu valdību (1) un jo īpaši tā 5. panta b) punkta otro daļu,
   tā kā:

               (1)

               Nolīgums par zinātnisko un tehnisko sadarbību starp Eiropas Kopienu un Amerikas Savienoto Valstu valdību (nolīgums) tika apstiprināts ar Padomes Lēmumu 98/591/EK (2) un stājās spēkā 1998. gada 14. oktobrī. Tas ir atjaunojams ik pēc pieciem gadiem (3), un 2008. gada 14. oktobrī tas tika pagarināts un grozīts (4).

               (2)

               Transatlantiskā sadarbība iekšzemes drošības/civilās aizsardzības pētniecības jomā ir vēlama un savstarpēji izdevīga.

               (3)

               Ievadsarunās izkristalizējās konsensa viedoklis, ka mehānisms, kā vienkāršot kopējos tehniskos un zinātniskos pasākumus, varētu būt īstenošanas vienošanās.

               (4)

               Komisija un Amerikas Savienoto Valstu valdība ir veiksmīgi izstrādājušas īstenošanas vienošanos par sadarbības pasākumiem starpdisciplinārajā iekšzemes drošības/civilās aizsardzības pētniecības jomā (īstenošanas vienošanās).

               (5)

               Īstenošanas vienošanās ir bez tiešas finansiālas ietekmes. Kopprojekti sacentīsies par finansējumu no parastajiem PTA un atbalsta pasākumiem, kas ietverti attiecīgajās pētniecības programmās Eiropas Kopienas Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007. līdz 2013. gads) (5). Saskaņā ar nolīgumu Eiropas Savienības finansējums tiks piešķirts tikai Eiropas puses partneriem.

               (6)

               Īstenošanas vienošanās jāapstiprina,

         IR PIEŅĒMUSI ŠO LĒMUMU.
   1. pants
   Īstenošanas vienošanās starp Eiropas Komisiju un Amerikas Savienoto Valstu valdību par sadarbības pasākumiem iekšzemes drošības/civilās aizsardzības pētniecības jomā ir apstiprināta.
   Īstenošanas vienošanās teksts ir pievienots šim lēmumam.
   2. pants
   Komisārs, kas atbild par Uzņēmējdarbības un rūpniecības ģenerāldirektorātu, ir pilnvarots Komisijas vārdā parakstīt īstenošanas vienošanos.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 20. maijā

            Komisijas vārdā, priekšsēdētāja vārdā –

            priekšsēdētāja vietnieks

         Antonio TAJANI

      (1)  OV L 284, 22.10.1998., 37. lpp.

      (2)  OV L 284, 22.10.1998., 35. lpp.

      (3)  OV L 335, 11.11.2004., 7. lpp.

      (4)  Verbālnotu apmaiņas ceļā, ES Padomes verbālnota datēta ar 2009. gada 15. maiju (Nr. SGS9/06298), Amerikas Savienoto Valstu valdības Valsts departamenta verbālnota – ar 2009. gada 6. jūliju.

      (5)  OV L 412, 30.12.2006., 1. lpp.
    ---documentbreak---

               21.5.2010

               LV

               Eiropas Savienības Oficiālais Vēstnesis

               L 125/54

         ĪSTENOŠANAS VIENOŠANĀS
   starp Eiropas Komisiju un Amerikas Savienoto Valstu valdību par sadarbības pasākumiem iekšzemes drošības/civilās aizsardzības pētniecības jomā
   Saskaņā ar Nolīgumu par zinātnisko un tehnisko sadarbību starp Eiropas Kopienu un Amerikas Savienoto Valstu valdību, kas parakstīts Vašingtonā 1997. gada 5. decembrī, pagarināts un grozīts (verbālnotu apmaiņas ceļā, ES Padomes verbālnota datēta ar 2009. gada 15. maiju, Amerikas Savienoto Valstu valdības Valsts departamenta verbālnota – ar 2009. gada 6. jūliju), turpmāk – nolīgums, starp Eiropas Komisiju (EK) un Amerikas Savienotajām Valstīm (ASV), turpmāk – puses, ar šo tiek noslēgta īstenošanas vienošanās par sadarbības pasākumiem starpdisciplinārajā iekšzemes drošības/civilās aizsardzības pētniecības jomā. Sadarbības pasākumi notiek saskaņā ar nolīguma noteikumiem. Šīs īstenošanas vienošanās mērķis ir veicināt, izvērst un atvieglot tādus pasākumus pušu starpā, kurus veic, abām pusēm gūstot labumu no vispārēji sabalansētām priekšrocībām, abpusējām iespējām iesaistīties sadarbības pasākumos un vienlīdzīgas un taisnīgas attieksmes. Ar šo īstenošanas vienošanos nav paredzēts izveidot pienākumus, kas būtu jāievēro uz likuma pamata.
   1.   Sadarbības pasākumi

   Puses var veikt un sekmēt tos sadarbības pasākumus visās zinātnes un tehnikas jomās, kas saistītas, no vienas puses, ar iekšzemes drošības/civilās aizsardzības jomu, kuri noteikti Eiropas Kopienas Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007. līdz 2013. gads), 10. tēmā “Drošība” (un attiecīgajās turpinājuma programmās), un, no otras puses, Iekšzemes drošības departamenta prioritātēs.
   Sadarbības pasākumi var būt saistīti jo īpaši ar šādām iekšzemes drošības/civilās aizsardzības pētniecības jomām:

               1.1.

               iedzīvotāju drošība (piemēram, aizsardzība no dabas un cilvēka izraisīta apdraudējuma, nelegālas zāļu ražošanas aizkavēšana), ieskaitot krīzes un ārkārtas situāciju vadību;

               1.2.

               kritisko infrastruktūru, pamatresursu, lauksaimniecības, sabiedrisko pakalpojumu, komunikāciju un finanšu pakalpojumu drošība un elastība;

               1.3.

               drošības un sabiedrības mijiedarbe, ieskaitot cilvēka un ierīces saskarnes, uzvedības modeļu pētniecību, ar privātumu saistītus jautājumus un biometriju;

               1.4.

               robežkontroles un robežšķērsošanas drošība, ieskaitot sauszemes un jūras robežas;

               1.5.

               izmantotās tehnikas optimizācija un sadarbspēja;

               1.6.

               galalietotāju tehnoloģijas un ierīču izstrāde, novēršot trūkumus un apmierinot pieprasījumu tādās jomās kā civilā aizsardzība un pirmās palīdzības sniegšana;

               1.7.

               attiecīgo prasību, standartu, iespējamo nelabvēlīgo seku novērtējumu, savstarpējā atkarīguma analīžu, sertifikācijas, labas prakses, pamatnostādņu, mācību programmu, testu protokolu, datu, programmatūras, iekārtu izstrāde un apmaiņa, personāla pilnīgošana un apmaiņa.

         2.   Sadarbības pasākumu ievirze

               2.1.

               Sadarbības pasākumi var būt vismaz šādi:

                           2.1.1.

                           salīdzināmu iespēju nodrošināšana struktūrām no Eiropas Savienības un Amerikas Savienotajām Valstīm piedalīties 1. punktā minētajās jomās;

                           2.1.2.

                           savlaicīga attiecīgās informācijas apmaiņa, tostarp par gaidāmajiem uzaicinājumiem saistībā ar piešķīrumiem (calls for grants) vai priekšlikumiem, vai 2.1.1. punktā minētajām iespējām;

                           2.1.3.

                           pasākumi, kuru mērķis ir popularizēt pušu pētniecības aprindās iespējas, ko nodrošina īstenošanas vienošanās, piem., regulāri piedaloties pušu programmu pārskatīšanā, ASV uzaicinājumos saistībā ar piešķīrumiem (calls for grants) un vispārējos aģentūras paziņojumos (broad agency announcements) un Eiropas Savienības uzaicinājumos iesniegt priekšlikumus;

                           2.1.4.

                           salīdzināma piekļuve laboratorijas telpām, iekārtām un materiāliem, lai veiktu zinātniskus un tehniskus uzdevumus, tostarp pētniecību, izstrādi, testēšanu un novērtēšanu, standartizāciju un sertifikāciju;

                           2.1.5.

                           atbalsts kopējiem pētījumiem, satura izstrāde un piekļuve priekšlikumiem, piešķīrumi papildus līdzšinējiem, līgumi un nolīgumi, savstarpēji izdevīgu un pievienoto vērtību nodrošinošu tematisko sadarbības pasākumu finansēšana.

         3.   Koordinācija

               3.1.

               ASV un EK ir iecerējušas ciešā sadarbībā koordinēt kopējos pasākumus. Tāpēc no katras puses vajadzīgi divi pārstāvji, kam uztic koordinēt pasākumus (“vadības grupa”). Pārstāvji var tikties pēc vajadzības, parasti vienreiz gadā. Parasti sanāksmes notiek pārmaiņus Eiropas Savienībā un Amerikas Savienotajās Valstīs, sanāksmes rīkotājai pusei veicot organizatoriskos un administratīvos uzdevumus.

               3.2.

               Vajadzības gadījumā katra puse var izraudzīt papildu dalībniekus, kas piedalītos šajās sanāksmēs. Sanāksmju vadībā piedalās Iekšzemes drošības departamenta zinātnes un tehnikas apakšsekretārs un EK par drošību un pētniecību atbildīgais direktors. Vadības grupai nav oficiāla statusa.

               3.3.

               Vadības grupas uzdevums ir pārraudzīt un veicināt sadarbības pasākumus, kas izriet no šīs īstenošanas vienošanās. Tai jāapmainās ar informāciju par praksi, tiesību aktiem, citiem normatīviem aktiem un programmām, kas saistīti ar sadarbību, ko paredz šī īstenošanas vienošanās. Tai jāplāno un jāizvirza mērķi un iespējas katram nākamajam gadam, jāierosina ad hoc pasākumi, jāpārskata pasākumi un dalība tajos un jāveic tamlīdzīgi uzdevumi katras puses programmā, uz kuru attiecas šī īstenošanas vienošanās. Tai regulāri jāizdod progresa ziņojums par sadarbību.

         4.   Finansējums

               4.1.

               Sadarbības pasākumiem, uz kuriem attiecas šī īstenošanas vienošanās, ir pieejami pietiekami līdzekļi, tiem ir piemērojami katras puses normatīvie akti, politikas un programmas un nolīguma un šīs īstenošanas vienošanās noteikumi. No šīs īstenošanas vienošanās neizriet finanšu saistības.

               4.2.

               Katra puse sedz izdevumus, kas saistīti ar tās dalību vadības grupas sanāksmēs. Tomēr izdevumus, kas nav ceļa un uzturēšanās izdevumi, bet ir cieši saistīti ar vadības grupas sanāksmēm, sedz tā puse, kas rīko sanāksmi, ja vien nav panākta citāda vienošanās.

               4.3.

               Katra puse atbild par sadarbības pasākumu palīgdarbību, ko tā veic, revīziju, ieskaitot visu tās dalībnieku veiktos pasākumus. Revīzijai katrā pusē jāatbilst tās piemērotajai praksei.

         5.   Intelektuālais īpašums

   Intelektuālā īpašuma tiesības piešķir un aizsargā saskaņā ar nolīguma pielikuma noteikumiem.
   6.   Klasificēta informācija, iekārtas un materiāli

               6.1.

               Klasificēta informācija, ar kuru apmainās vai kuru rada puses, tiek marķēta, ar to rīkojas un to aizsargā saskaņā ar 2007. gada 30. aprīļa Nolīgumu starp Eiropas Savienību un Amerikas Savienoto Valstu valdību par drošības procedūrām klasificētas informācijas apmaiņai un tā īstenošanas vienošanos, Drošības vienošanos starp ES Padomes Ģenerālsekretariāta drošības dienestu (GSCSO) un Eiropas Komisijas Drošības direktorātu (ECSD), un Amerikas Savienoto Valstu Valsts departamentu par klasificētās informācijas apmaiņu starp ES un ASV.

               6.2.

               Katra puse izraugās drošības iestādi kā vienīgo kontaktpunktu un atbildīgo iestādi izstrādes procedūrām, kas reglamentē tās klasificētās informācijas drošību, uz kuru attiecas šī īstenošanas vienošanās.

               6.3.

               Informācija, iekārtas un materiāli, kas tiek sniegti vai radīti saskaņā ar šo īstenošanas vienošanos ASV tiek klasificēti kā SECRET un ES – SECRET UE/EU SECRET.

         7.   Neatļauta informācijas izpaušana

               7.1.

               ASV “Controlled Unclassified Information” un ES sensitīva neklasificēta informācija ir attiecīgi informācija vai provizoriski dati, ko neuzskata par klasificētu informāciju, bet kurai saskaņā ar pušu attiecīgajiem normatīvajiem aktiem, politikām vai pamatnostādnēm piemēro piekļuves vai izplatīšanas ierobežojumus un instrukcijas, kā ar to rīkoties.

               7.2.

               Attiecīgā gadījumā, ja saskaņā ar šo īstenošanas vienošanos sniedz vai rada informāciju, tā jāmarķē, lai saskaņā ar pušu attiecīgajiem normatīvajiem aktiem, politikām vai pamatnostādnēm norādītu tās sensitīvo ievirzi.

               7.3.

               ASV “Controlled Unclassified Information” ir vismaz tā informācija, kas marķēta ar “Sensitive Security Information”, “For Official Use Only”, “Law Enforcement Sensitive Information”, “Protected Critical Infrastructure Information”, “Sensitive But Unclassified (SBU)”, un tā var ietvert arī konfidenciālu komercinformāciju. Eiropas Komisijai sensitīva neklasificēta informācija ir informācija ar Eiropas Komisijas Drošības direktorāta oficiāli apstiprinātu marķējumu.

               7.4.

               ASV “Controlled Unclassified Information” un ES sensitīvā neklasificētā informācija, ko sniedz saskaņā ar šo īstenošanas vienošanos:

                           7.4.1.

                           tiek pienācīgi marķēta, lai uzsvērtu tās sensitīvo ievirzi;

                           7.4.2.

                           tiek izmantota tikai tiem mērķiem, ko apraksta šī īstenošanas vienošanās; un

                           7.4.3.

                           netiek izpausta trešām pusēm, ja tam iepriekš nepiekrīt puse, kas nosūta informāciju, vai informācijas autors.

               7.5.

               Saskaņā ar attiecīgajiem normatīvajiem aktiem puses veic visus vajadzīgos pasākumus, kas ir to rīcībā, lai aizsargātu neklasificēto informāciju, kurai nepieciešami piekļuves un izplatīšanas ierobežojumi attiecībā uz neatļautu izpaušanu.

               7.6.

               Puses var noteikt sīki izstrādātu drošības režīmu attiecībā uz neklasificētu ierobežotas piekļuves informāciju.

         8.   Strīdu risināšana

               8.1.

               Strīdus, kas saistīti ar intelektuālo īpašumu, izšķir, kā paredzēts nolīguma pielikumā.

               8.2.

               Izņemot strīdus, kas saistīti ar intelektuālo īpašumu, visus jautājumus vai strīdus, kas rodas šīs īstenošanas vienošanās dēļ vai ir ar to saistīti, izšķir, pusēm savstarpēji vienojoties un saskanīgi ar nolīguma noteikumiem, tostarp 12. pantu.

         9.   Termiņš

   Šī īstenošanas vienošanās sāk darboties, kad to ir parakstījušas abas puses. Tā darbojas, kamēr paliek spēkā nolīgums vai kamēr puses ir šīs vienošanās dalībnieces. Ja puse nodomājusi vairs nebūt šīs vienošanās dalībniece, tai 90 dienas iepriekš jācenšas sniegt otrai pusei paziņojumu par šo nodomu. Neatkarīgi no īstenošanas vienošanās vai nolīguma darbības pārtraukšanas vai termiņa beigām saskaņā ar nolīguma noteikumiem un 2007. gada nolīguma par klasificētās informācijas drošību turpināma klasificētās informācijas aizsardzība un neatļautas piekļuves novēršana informācijai. Šo īstenošanas vienošanos var grozīt vai pagarināt, abām pusēm rakstiski vienojoties.

      Parakstīts (…) 2010. gada (…)

         AMERIKAS SAVIENOTO VALSTU VALDĪBAS VĀRDĀ

         PĀRSTĀVOT EIROPAS SAVIENĪBU, EIROPAS KOMISIJAS VĀRDĀ


title: 2005/87/EK: Komisijas Lēmums (2005. gada 2. februāris), ar ko Zviedrijai atļauj izmantot Eiropas Parlamenta un Padomes Regulas (EK) Nr. 1760/2000 I sadaļā noteikto sistēmu attiecībā uz liellopu ganāmpulku statistisko apsekojumu aizstāšanu (izziņots ar dokumenta numuru K(2005) 194)Dokuments attiecas uz EEZ

text:
               3.2.2005

               LV

               Eiropas Savienības Oficiālais Vēstnesis

               L 30/20

      KOMISIJAS LĒMUMS

   (2005. gada 2. februāris),
   ar ko Zviedrijai atļauj izmantot Eiropas Parlamenta un Padomes Regulas (EK) Nr. 1760/2000 I sadaļā noteikto sistēmu attiecībā uz liellopu ganāmpulku statistisko apsekojumu aizstāšanu
   (izziņots ar dokumenta numuru K(2005) 194)
   (Autentisks ir tikai teksts zviedru valodā)
   (Dokuments attiecas uz EEZ)
   (2005/87/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 1. jūnija Direktīvu 93/24/EEK par veicamajiem statistiskajiem apsekojumiem attiecībā uz liellopu ražošanu (1), un jo īpaši tās 1. panta 2. un 3. punktu,
   tā kā:

               (1)

               Eiropas Parlamenta un Padomes Regulas (EK) Nr. 1760/2000 (2) I sadaļā noteikta liellopu identifikācijas un reģistrācijas sistēma.

               (2)

               Ar Komisijas Lēmumu 1999/693/EK (3) Zviedrijas datu bāze attiecībā uz liellopiem atzīta par pilnībā darbotiesspējīgu.

               (3)

               Saskaņā ar Direktīvu 93/24/EEK, dalībvalstīm pēc to lūguma ganāmpulku apsekojumu vietā var atļaut izmantot administratīvus informācijas avotus ar noteikumu, ka tie atbilst minētās direktīvas prasībām.

               (4)

               Kā atbalstu savam 2003. gada 29. oktobra pieprasījumam Zviedrija ir iesniegusi tehnisko dokumentāciju attiecībā uz Regulas (EK) Nr. 1760/2000 I sadaļā minētās datu bāzes struktūru un ieviešanu, kā arī attiecībā uz statistiskās informācijas aprēķināšanas metodēm.

               (5)

               Jo īpaši, Zviedrija ir piedāvājusi aprēķina metodes, lai iegūtu statistiskās ziņas Direktīvas 93/24/EEK 3. panta 1. punktā minētajām kategorijām, kas nav tieši pieejamas Regulas (EK) Nr. 1760/2000 I sadaļā minētajā datu bāzē. Zviedrijai jāveic visi nepieciešamie pasākumi, lai pārliecinātos, ka tās aprēķina metodes nodrošina statistisko datu precizitāti.

               (6)

               Izvērtējot Zviedrijas iestāžu iesniegto tehniskās dokumentācijas pārskatu, pieprasījumu vajadzētu apstiprināt.

               (7)

               Šis lēmums ir saskaņā ar Lauksaimniecības statistikas pastāvīgās komitejas, kas dibināta ar Lēmumu 72/279/EEK (4), atzinumu.

         IR PIEŅĒMUSI ŠO LĒMUMU.
   1. pants
   Zviedrija drīkst aizstāt Direktīvā 93/24/EEK paredzētos liellopu ganāmpulku apsekojumus ar Regulas (EK) Nr. 1760/2000 I sadaļā minēto liellopu identifikācijas un reģistrācijas sistēmas izmantošanu nolūkā iegūt visu vajadzīgo statistisko informāciju, lai izpildītu minētās direktīvas prasības.
   2. pants
   Ja 1. pantā minētā sistēma vairs nav darbotiesspējīga vai tās saturs vairs neļauj iegūt uzticamu statistisko informāciju par liellopiem kopumā vai par to atsevišķām kategorijām, Zviedrijai jāatgriežas pie statistisko apsekojumu sistēmas, lai novērtētu liellopu ganāmpulkus vai to attiecīgās kategorijas.
   3. pants
   Lēmums ir adresēts Zviedrijas Karalistei.

      Briselē, 2005. gada 2. februārī

            Komisijas vārdā —

            Komisijas loceklis

         Joaquín ALMUNIA

      (1)  OV L 149, 21.6.1993., 5. lpp., direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

      (2)  OV L 204, 11.8.2000., 1. lpp. Regulā jaunākie grozījumi izdarīti ar 2003. gada Pievienošanās aktu.

      (3)  OV L 273, 23.10.1999., 14. lpp.

      (4)  OV L 179, 7.8.1972., 1. lpp.


title: 2009/97/EK: Padomes Lēmums ( 2008. gada 24. jūlijs ) par to, lai parakstītu un provizoriski piemērotu Sadarbības memorandu starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem

text:
               5.2.2009

               LV

               Eiropas Savienības Oficiālais Vēstnesis

               L 36/18

      PADOMES LĒMUMS

   (2008. gada 24. jūlijs)
   par to, lai parakstītu un provizoriski piemērotu Sadarbības memorandu starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem
   (2009/97/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2007. gada 30. novembrī pilnvaroja Komisiju risināt sarunas par nolīgumu starp Eiropas Kopienu un Starptautisko Civilās aviācijas organizāciju (ICAO) par aviācijas drošības kontrolēm/pārbaudēm un ar to saistītiem jautājumiem.

               (2)

               Komisija Kopienas vārdā risināja sarunas par sadarbības memorandu ar ICAO par drošības kontrolēm/pārbaudēm un saistītiem jautājumiem atbilstīgi norādījumiem un ad hoc procedūrai, kā noteikts attiecīgi I un II pielikumā Padomes lēmumam, ar kuru Komisiju pilnvaro risināt sarunas.

               (3)

               Sadarbības memorands būtu jāparaksta un jāpiemēro provizoriski, ņemot vērā tā iespējamo noslēgšanu vēlāk,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Sadarbības memoranda parakstīšana starp Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem, ņemot vērā Padomes lēmumu par minētā memoranda noslēgšanu.
   Sadarbības memoranda teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt Sadarbības memorandu, ņemot vērā tā noslēgšanu.
   3. pants
   Ar nosacījumu, ka tas notiek savstarpīgi, sadarbības memorandu provizoriski piemēro no tā parakstīšanas dienas, kamēr tiek pabeigtas procedūras tā formālai noslēgšanai.

      Briselē, 2008. gada 24. jūlijā

            Padomes vārdā —

            priekšsēdētājs

         B. HORTEFEUX

      TULKOJUMS

         SADARBĪBAS MEMORANDS STARP

      Starptautisko Civilās aviācijas organizāciju un Eiropas Kopienu par drošības kontrolēm/pārbaudēm un saistītiem jautājumiem
      STARPTAUTISKĀ CIVILĀS AVIĀCIJAS ORGANIZĀCIJA (“ICAO”)
      un
      EIROPAS KOPIENA (“EK”),
      abas kopā turpmāk “Puses”,
      ATGĀDINOT 1944. gada 7. decembrī Čikāgā parakstīto Konvenciju par starptautisko civilo aviāciju (turpmāk “Čikāgas konvencija”) un jo īpaši tās 17. pielikumu “Drošība” (turpmāk “17. pielikums”),
      PATUROT PRĀTĀ ICAO Asamblejas Rezolūciju A35-9, ar kuru ģenerālsekretāram norādīts turpināt universālo drošības kontroles programmu (USAP), kas paredz regulāras, obligātas, sistemātiskas un saskaņotas drošības kontroles visās Čikāgas konvencijas dalībvalstīs (turpmāk “Konvencijas dalībvalstis”),
      ATGĀDINOT Eiropas Parlamenta un Padomes Regulu (EK) Nr. 2320/2002 (2002. gada 16. decembris) par kopīgiem noteikumiem civilās aviācijas drošības jomā (1) (turpmāk “Regula (EK) Nr. 2320/2002”) un Eiropas Parlamenta un Padomes Regulu (EK) Nr. 300/2008 (2008. gada 11. marts) par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (2) (turpmāk “Regula (EK) Nr. 300/2008”), kas pēc vajadzīgo īstenošanas pasākumu pieņemšanas aizstās Regulu (EK) Nr. 2320/2002,
      ŅEMOT VĒRĀ Komisijas Regulu (EK) Nr. 1486/2003 (2003. gada 22. augusts), ar ko nosaka procedūras Komisijas inspekciju veikšanai civilās aviācijas drošības jomā (3), un jo īpaši tās 16. pantu, kurā noteikts, ka Eiropas Komisijai jāņem vērā starpvaldību organizāciju plānotās vai nesen veiktās drošības kontroles, lai nodrošinātu dažādu drošības pārbaužu un kontroļu vispārējo efektivitāti,
      ŅEMOT VĒRĀ attiecīgo Kopienas tiesību aktu piemērošanu – jo īpaši Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (4) un Komisijas Lēmumu 2001/844/EK, EOTK, Euratom (2001. gada 29. novembris), ar ko groza tās iekšējo reglamentu (turpmāk “Lēmums 2001/844/EK, EOTK, Euratom”), jo īpaši tā 10. un 26. iedaļu, un tā grozījumus (5),
      PATUROT PRĀTĀ to, ka uz lielāko daļu no 17. pielikumā ietvertajiem standartiem attiecas arī Regula (EK) Nr. 2320/2002 un ka Eiropas Komisija veic pārbaudes Eiropas Savienības (turpmāk “ES”) dalībvalstīs, lai uzraudzītu minētās regulas piemērošanu,
      ŅEMOT VĒRĀ to, ka ICAO kontroles programmas un Eiropas Komisijas pārbaužu programmas galvenais mērķis ir uzlabot aviācijas drošību, novērtējot attiecīgo standartu īstenošanu, atklājot trūkumus, ja tādi ir, un vajadzības gadījumā nodrošinot trūkumu novēršanu,
      ŅEMOT VĒRĀ to, ka ir vēlams izveidot savstarpēju sadarbību attiecībā uz aviācijas drošības kontrolēm/pārbaudēm un saistītiem jautājumiem tā, lai pēc iespējas labāk izmantotu ierobežotos resursus un izvairītos no divkārša darba, vienlaikus saglabājot ICAO
         USAP programmas vispārējumu un integritāti,
      ŅEMOT VĒRĀ to, ka Eiropas Komisijai ir izpildes pilnvaras, lai nodrošinātu Eiropas Kopienas tiesību aktu aviācijas drošības jomā īstenošanu,
      ŅEMOT VĒRĀ ICAO Padomes 176. sesijā norādīto, ka ICAO aviācijas drošības kontroles pēc iespējas jāvērš uz valsts spēju sniegt pienācīgu pārskatu par situāciju valstī, kā arī to, ka ģenerālsekretāram turpmāk lūgts izskatīt vienošanās par sadarbību un iespējas resursu visefektīvākai izmantošanai reģionos, kur ir spēkā obligātas reģionālas valdības kontroles programmas.
      1.   Vispārēji noteikumi
      1.1.   Standarti, kuri ietverti 17. pielikumā, bet uz kuriem neattiecas EK tiesību akti, nav šā sadarbības memoranda darbības jomā.
      1.2.   Attiecībā uz standartiem, kuri ietverti 17. pielikumā un uz kuriem attiecas EK tiesību akti, ICAO novērtē Eiropas Komisijas veiktās ES dalībvalstu attiecīgo valsts iestāžu pārbaudes, lai pārliecinātos par atbilstību šiem standartiem saskaņā ar sadarbības memoranda 3. punktu Konvencijas dalībvalstīs, kurām ir saistoši Kopienas tiesību akti aviācijas drošības jomā.
      1.3.   ICAO novērtējumu īstenošanu Eiropas Kopienā apspriež pēc vienas puses pieprasījuma, bet vismaz reizi gadā.
      1.4.   ICAO kontroles veicēji dažreiz var kā novērotāji piedalīties Eiropas Komisijas pārbaudēs ES lidostās, ja Eiropas Komisija saņēmusi attiecīgās ES dalībvalsts nepārprotamu piekrišanu.
      2.   Informācija, kas jāsniedz ICAO par Eiropas Komisijas pārbaudēm Eiropas Kopienā
      2.1.   Saskaņā ar Lēmumu 2001/844/EK, EOTK, Euratom
         ICAO pilnvarotajam personālam jāsniedz turpmāk minētā ES klasificētā informācija kategorijā “RESTREINT UE”:

                  A.

                  kopīgie noteikumi un standarti aviācijas drošības jomā, kas pieņemti saskaņā ar Regulas (EK) Nr. 2320/2002 4. panta 2. punktu vai Regulas (EK) Nr. 300/2008 4. pantu, un

                  B.

                  attiecībā uz Eiropas Komisijas veiktām ES dalībvalstu attiecīgo iestāžu pārbaudēm:

                              a)

                              vispārēja informācija par Eiropas Komisijas plānotajām pārbaudēm, tostarp attiecīgo valsts iestāžu pārbaužu grafiks, un jebkādi attiecīgi grozījumi vai izmaiņas, tiklīdz tie ir pieejami;

                              b)

                              attiecīgo valsts iestāžu un lidostu pārbaudes darbību statuss, galīgo pārbaudes ziņojumu izdošanas datums un datums, kad no attiecīgās dalībvalsts saņemts rīcības plāns;

                              c)

                              Eiropas Komisijas pārbaužu metodoloģija;

                              d)

                              ziņojums par attiecīgo valsts iestāžu pārbaudi kopā ar attiecīgās dalībvalsts iesniegto rīcības plānu saistībā ar attiecīgās valsts iestādes pārbaudi, norādot darbības un termiņus jebkādu atklāto trūkumu novēršanai; un

                              e)

                              Eiropas Komisijas veiktie izpildes kontroles pasākumi saistībā ar attiecīgās valsts iestādes pārbaudi.

            2.2.   ICAO ierobežo piekļuvi ES klasificētajai informācijai, ko Eiropas Komisija sniegusi saistībā ar šo sadarbību, atļaujot šādu piekļuvi vienīgi pilnvarotajam personālam, kam nepieciešams zināt šo informāciju. Pilnvarotais personāls neizpauž šo informāciju trešām personām. ICAO īsteno visus tiesiskos un iekšējos mehānismus, kas vajadzīgi Eiropas Komisija sniegtās informācijas konfidencialitātes aizsardzībai.
      2.3.   Eiropas Komisija un ICAO vienojas par turpmākām procedūrām Eiropas Komisijas sniegtās klasificētās informācijas aizsardzībai saskaņā ar šo sadarbības memorandu. Šādas procedūras ietver iespēju Eiropas Komisijai pārbaudīt ICAO ieviestos aizsardzības pasākumus.
      3.   ICAO veiktais Eiropas Komisijas aviācijas drošības pārbaužu sistēmas novērtējums
      3.1.   ICAO veikto Eiropas Komisijas aviācijas drošības pārbaužu sistēmas novērtējumu veido Eiropas Komisijas prasību un atbilstīgi 2. punktam sniegtās informācijas analīze. Nepieciešamības gadījumā ICAO pārstāvji apmeklē Eiropas Komisijas Enerģētikas un transporta ģenerāldirektorāta galveno biroju Briselē Beļģijā.
      3.2.   Par ICAO veiktā Eiropas Komisijas aviācijas drošības pārbaužu sistēmas novērtējuma konkrētiem uzdevumiem un praktiskās īstenošanas kārtību vienojas vēstuļu apmaiņā starp ICAO un Eiropas Komisiju.
      4.   Strīdu izšķiršana
      4.1.   Jebkādas domstarpības vai strīdus par šā sadarbības memoranda interpretāciju vai piemērošanu risina, pusēm savstarpēji vienojoties.
      4.2.   Nekas šajā sadarbības memorandā vai saistībā ar to nav uzskatāms par atteikšanos no jebkādām pušu privilēģijām vai imunitātēm.
      5.   Citas vienošanās
      5.1.   Šis sadarbības memorands neaizstāj vai neskar cita veida sadarbību starp pusēm.
      6.   Pārskatīšana un stāšanās spēkā
      6.1.   Puses pārskata šā sadarbības memoranda īstenošanu USAP programmas pašreizējā posma beigās un agrāk, ja kāda no pusēm to uzskata par nepieciešamu.
      6.2.   Līdz spēkā stāšanās dienai sadarbības memorandu no tā parakstīšanas dienas piemēro provizoriski.
      6.3.   Šis sadarbības memorands stājas spēkā otrā mēneša pirmajā dienā pēc pēdējā no diviem paziņojumiem, ar ko puses informē viena otru par to, ka ir pabeigtas to attiecīgās iekšējās procedūras.

         Sagatavots Monreālā divtūkstoš astotā gada septiņpadsmitajā septembrī divos eksemplāros angļu valodā.

               Eiropas Kopienas vārdā

               Starptautiskās Civilās aviācijas organizācijas vārdā

         (1)  OV L 355, 30.12.2002., 1. lpp.

         (2)  OV L 97, 9.4.2008., 72. lpp.

         (3)  OV L 213, 23.8.2003., 3. lpp.

         (4)  OV L 145, 31.5.2001., 43. lpp.

         (5)  Lēmumi 2005/94/EK, Euratom, 2006/70/EK, Euratom un 2006/548/EK, Euratom.


title: Padomes Lēmums 2003/211/KĀDP (2003. gada 24. februāris) par Nolīguma noslēgšanu starp Eiropas Savienību un Ziemeļatlantijas līguma organizāciju par informācijas drošību

text:
Svarīgs juridisks paziņojums

|

32003D0211

Oficiālais Vēstnesis L 080 , 27/03/2003 Lpp. 0035 - 0035

		Padomes Lēmums 2003/211/KĀDP(2003. gada 24. februāris)par Nolīguma noslēgšanu starp Eiropas Savienību un Ziemeļatlantijas līguma organizāciju par informācijas drošībuEIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 24. pantu,ņemot vērā prezidentvalsts ieteikumu,tā kā:(1) 2000. gada 26. jūlijā vēstuļu apmaiņas ceļā starp attiecīgajiem ģenerālsekretāriem noslēgts Pagaidu drošības nolīgums starp Padomes ģenerālsekretariātu un Ziemeļatlantijas līguma organizāciju.(2) Eiropadome Barselonas sanāksmē uzsvēra pastāvīga nolīguma noslēgšanas svarīgumu starp Eiropas Savienību un NATO pēc iespējas ātrākā laikā. Šajā sakarā tā arī prasīja, lai prezidentvalsts kopā ar Augsto pārstāvi uzturēt atbilstīgus augsta līmeņa sakarus, lai nodrošinātu pozitīvu iznākumu. Starp attiecīgajiem nolīgumiem bija arī nolīgums par informācijas drošību.(3) Pēc atbilstīgo drošības regulu stāšanās spēkā 2001. gada 1. decembrī Padome un Komisija apņemas pilnībā izpildīt saistības, kas paredzētas šāda nolīguma īstenošanā.(4) Pēc Padomes 2002. gada 15. aprīļa lēmuma, ar ko prezidentvalsti pilnvaro sarunu uzsākšanai ar NATO, prezidentvalsts ar ģenerālsekretāra/Augstā pārstāvja palīdzību apspriež Nolīgumu par informācijas drošību.(5) Minētais nolīgums ir jāapstiprina,IR PIEŅĒMUSI ŠO LĒMUMU.1. pantsAr šo Eiropas Savienības vārdā ir apstiprināts Nolīgums starp Eiropas Savienību un Ziemeļatlantijas līguma organizāciju par informācijas drošību.Nolīguma teksts ir pievienots šim lēmumam.2. pantsAr šo Padomes priekšsēdētāju pilnvaro parakstīt Nolīgumu, lai tas ir saistošs Eiropas Savienībai.3. pantsŠis lēmums stājas spēkā tā pieņemšanas dienā.4. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 24. februārīPadomes vārdā —priekšsēdētājsG. Papandreou--------------------------------------------------


title: 2010/777/ES: Komisijas Lēmums ( 2010. gada 15. decembris ), ar kuru groza Padomes Direktīvu 2008/90/EK, lai pagarinātu atkāpi, kas attiecas uz nosacījumiem augļaugu pavairošanas materiāla un augļaugu, kas paredzēti augļu ražošanai, importam no trešām valstīm (izziņots ar dokumenta numuru C(2010) 8992)

text:
               16.12.2010

               LV

               Eiropas Savienības Oficiālais Vēstnesis

               L 332/40

         KOMISIJAS LĒMUMS
   (2010. gada 15. decembris),
   ar kuru groza Padomes Direktīvu 2008/90/EK, lai pagarinātu atkāpi, kas attiecas uz nosacījumiem augļaugu pavairošanas materiāla un augļaugu, kas paredzēti augļu ražošanai, importam no trešām valstīm
   (izziņots ar dokumenta numuru C(2010) 8992)
   (2010/777/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2008. gada 29. septembra Direktīvu 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (1), un jo īpaši tās 12. panta 2. punkta otro daļu,
   tā kā:

               (1)

               Ar Direktīvas 2008/90/EK 12. panta 1. punktu noteikts, ka Komisijai jāpieņem lēmums par to, vai augļaugu pavairošanas materiāls un augļaugi, kas ražoti trešā valstī un sniedz tādas pašas garantijas attiecībā uz piegādātāja saistībām, identitāti, raksturīgajām pazīmēm, augu veselību, augsni, iepakošanu, pārbaužu režīmu, marķēšanu un iepakojumu noslēgšanu, attiecībā uz visām šīm pazīmēm ir līdzvērtīgi Savienībā ražotam pavairošanas materiālam un augļaugiem un atbilst minētās direktīvas prasībām un nosacījumiem.

               (2)

               Patlaban pieejamā informācija par nosacījumiem, ko piemēro trešās valstīs, joprojām nav pietiekama, lai Komisija šajā posmā varētu pieņemt lēmumus attiecībā uz trešām valstīm.

               (3)

               Lai novērstu tirdzniecības modeļu traucējumus, ir jāatļauj dalībvalstīm, kuras no trešām valstīm importē augļaugu pavairošanas materiālu un augļaugus, turpināt saskaņā ar Direktīvas 2008/90/EK 12. panta 2. punktu piemērot šādiem produktiem nosacījumus, kas līdzvērtīgi tiem, ko piemēro līdzīgiem Savienības produktiem.

               (4)

               Ir lietderīgi atļaut šādu nosacījumu piemērošanu laikposmā, kas atbilst Direktīvas 2008/90/EK 21. pantā minētajam pārejas posmam.

               (5)

               Tādēļ termiņš, kādā piemēro Direktīvā 2008/90/EK šādam importam paredzēto atkāpi, attiecīgi jāpagarina līdz 2018. gada 31. decembrim.

               (6)

               Tādēļ attiecīgi jāgroza Direktīva 2008/90/EK.

               (7)

               Šajā lēmumā paredzētie pasākumi ir saskaņā ar Augļaugu ģinšu un sugu pavairošanas materiāla pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Direktīvas 2008/90/EK 12. panta 2. punkta pirmajā daļā datumu “2010. gada 31. decembrim” aizstāj ar datumu “2018. gada 31. decembrim”.
   2. pants
   Šis lēmums ir adresēts dalībvalstīm.

      Briselē, 2010. gada 15. decembrī

            Komisijas vārdā –

            Komisijas loceklis

         John DALLI

      (1)  OV L 267, 8.10.2008., 8. lpp.


title: 2007/789/EK: Komisijas Lēmums 2007. gada 4. decembris , ar ko aptur galīgo antidempinga maksājumu, kas Ķīnas Tautas Republikas un Kazahstānas izcelsmes silīcijmangāna importam noteikts ar Regulu (EK) Nr. 1420/2007

text:
               5.12.2007

               LV

               Eiropas Savienības Oficiālais Vēstnesis

               L 317/79

      KOMISIJAS LĒMUMS

   2007. gada 4. decembris,
   ar ko aptur galīgo antidempinga maksājumu, kas Ķīnas Tautas Republikas un Kazahstānas izcelsmes silīcijmangāna importam noteikts ar Regulu (EK) Nr. 1420/2007
   (2007/789/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 14. panta 4. punktu,
   apspriedusies ar padomdevēju komiteju,
   tā kā:
   A.   PROCEDŪRA

               (1)

               Padome ar Regulu (EK) Nr. 1420/2007 (2) noteica galīgo antidempinga maksājumu Ķīnas Tautas Republikas un Kazahstānas izcelsmes silīcijmangāna importam, tostarp ferosilīcijmangāna importam, (“SiMn”), kas atbilst KN kodam 7202 30 00 un ex 8111 00 11 (Taric kods 8111001110) (“attiecīgais ražojums”). Noteiktā antidempinga maksājuma likme attiecīgajam ražojumam ar izcelsmi ĶTR un Kazahstānā ir attiecīgi 8,2 % un 6,5 %.

               (2)

               Komisija ieguva informāciju par izmaiņām tirgus apstākļos, kas notikušas pēc sākotnējās izmeklēšanas perioda, kurš ir norādīts Regulā (EK) Nr. 1420/2007, kas varētu pamatot noteikto pasākumu apturēšanu saskaņā ar pamatregulas 14. panta 4. punktu. Tāpēc Komisija pārbaudīja, vai šāda apturēšana ir pamatota.

         B.   IEMESLI

               (3)

               Pamatregulas 14. panta 4. punktā noteikts, ka Kopienas interesēs antidempinga pasākumus var apturēt, ja tirgus apstākļi uz laiku ir mainījušies tādā apmērā, ka nav domājams, ka, apturot pasākumus, atkal tiks nodarīts kaitējums, un ar noteikumu, ka Kopienas ražošanas nozarei ir bijusi iespēja iesniegt apsvērumus un šie apsvērumi ir ņemti vērā. Turklāt 14. panta 4. punktā noteikts, ka attiecīgos antidempinga pasākumus var atjaunot jebkurā laikā, ja apturēšanas iemesls vairs nepastāv.

               (4)

               Pēc sākotnējā izmeklēšanas perioda ir novērots SiMn cenu kāpums pasaulē, kas liecina par tirgus stāvokļa un nosacījumu izmaiņām. Ņemot vērā iepriekš minēto, Komisija ir veikusi turpmāku izmeklēšanu, lai novērtētu nesenās tendences saistībā ar attiecīgā ražojuma pārdošanas apjomiem un cenām (periodā no 2006. gada 1. jūlija līdz 2007. gada 30. septembrim) un to ietekmi uz Kopienas ražošanas nozarei nodarīto kaitējumu, kā arī kaitējumu Kopienas kopējām interesēm.

               (5)

               Pamatojoties uz iegūto informāciju, konstatēja, ka SiMn tirgus cenas Kopienas tirgū pēc sākotnējās izmeklēšanas perioda līdz 2007. gada trešajam ceturksnim ir pieaugušas par aptuveni 69 %, t. i., no 622 euro par tonnu 2006. gada trešajā ceturksnī līdz 1 051 euro par tonnu 2007. gada trešajā ceturksnī. Konkrēti 2007. gada trešajā ceturksnī salīdzinājumā ar otro ceturksni novēroja ievērojamu cenu kāpumu (par aptuveni 42 %). Šīs tendences novēroja visos lielākajos pasaules tirgos, kā arī SiMn importam Kopienā.

               (6)

               SiMn ir svarīgākā izejviela tērauda ražošanā. Iepriekš minēto cenu kāpumu var izskaidrot ar piegāžu pagaidu nepietiekamību un augstāku pieprasījumu pēc SiMn, ņemot vērā augošu pieprasījumu pēc tērauda pasaulē. Dati par iepriekšējo pēkšņo cenu kāpumu, kas bija vērojams 2004. gadā, liecina, ka šāds līdzsvara trūkums starp pieprasījumu un piedāvājumu attiecīgajā tirgū ir īslaicīgs. Parasti cenas pazeminās līdz ilgtermiņa līmenim, kad jaudu rezerves sāk izmantot pilnībā.

               (7)

               Laikā starp sākotnējo izmeklēšanas periodu un periodu no 2006. gada 1. oktobra līdz 2007. gada 30. septembrim ĶTR un Kazahstānas izcelsmes SiMn tirgus daļa samazinājās par 0,6 procentu punktiem līdz 9,8 % no kopējā Kopienas patēriņa. EK patēriņš ir palielinājies par 20 %.

               (8)

               Attiecībā uz Kopienas ražošanas nozari jānorāda, ka kopš sākotnējā izmeklēšanas perioda stāvoklis Kopienas ražošanas nozarē ir uzlabojies. Laikā starp sākotnējo izmeklēšanas periodu un periodu no 2006. gada 1. oktobra līdz 2007. gada 30. septembrim pārdošanas un ražošanas apjomi ir palielinājušies attiecīgi par 15 % un 19 %. Tomēr Kopienas ražošanas nozares tirgus daļa samazinājās par 1,1 procentu punktu, sasniedzot 23,8 %. Peļņa ir ievērojami pieaugusi un Kopienas ražošanas nozares rentabilitāte 2007. gada trešajā ceturksnī sasniedza 42 %, tādējādi būtiski pārsniedzot sākotnējā izmeklēšanā noteikto pieņemamo peļņas līmeni 5 % apmērā.

               (9)

               Kā minēts regulas (EK) Nr. 1420/2007 157.–163. apsvērumā, paredzēja, ka attiecīgo pasākumu ieviešanai būs zināma, lai gan ierobežota negatīva ietekme uz lietotājiem, proti, pieaugs izmaksas, kas radīsies saistībā ar iespējamo vajadzību nodrošināt jaunas vai alternatīvas piegādes. Ņemot vērā pagaidu izmaiņas tirgus nosacījumos un apstākli, ka Kopienas ražošanas nozarei patlaban netiek nodarīts kaitējums, var novērst negatīvo ietekmi uz lietotājiem, apturot attiecīgos pasākumus. Tāpēc var secināt, ka pasākumu apturēšana ir Kopienas kopējās interesēs.

               (10)

               Ievērojot pagaidu pārmaiņas tirgus apstākļos, konkrēti SiMn cenu augsto līmeni, kāds vērojams Kopienas tirgū, kas ievērojami pārsniedz to līmeni, kādu sākotnējā izmeklēšanā noteica kā kaitējumu izraisošu cenu līmeni, un līdzsvara trūkumu starp attiecīgā ražojuma pieprasījumu un piedāvājumu, nav domājams, ka apturēšanas rezultātā varētu atkārtoti tikt nodarīts kaitējums saistībā ar ĶTR un Kazahstānas izcelsmes attiecīgā ražojuma importu. Tāpēc uz deviņiem mēnešiem ierosina apturēt spēkā esošos pasākumus saskaņā ar pamatregulas 14. panta 4. punktu.

         C.   APSPRIEŠANĀS AR KOPIENAS RAŽOŠANAS NOZARI

               (11)

               Ievērojot pamatregulas 14. panta 4. punktu, Komisija informēja Kopienas ražošanas nozari, ka plāno apturēt attiecīgos antidempinga pasākumus. Kopienas ražošanas nozarei deva iespēju iesniegt apsvērumus, un tā neiebilda pret spēkā esošo antidempinga pasākumu apturēšanu.

         D.   SECINĀJUMS

               (12)

               Tāpēc Komisija uzskata, ka attiecīgajam ražojumam noteiktā antidempinga maksājuma apturēšana atbilst visām prasībām saskaņā ar pamatregulas 14. panta 4. punktu. Līdz ar to antidempinga maksājums, kas noteikts ar Regulu (EK) Nr. 1420/2007, jāaptur uz deviņiem mēnešiem.

               (13)

               Komisija pārraudzīs attiecīgā ražojuma importa un cenu attīstību. Ja rastos situācija, kad no ĶTR un Kazahstānas atsāktos attiecīgā ražojuma imports lielos apjomos par dempinga cenām, un tādējādi tiktu nodarīts kaitējums Kopienas ražošanas nozarei, Komisija veiks vajadzīgos pasākumus, lai atjaunotu antidempinga maksājumu, ņemot vērā pamatnoteikumus, ar ko reglamentē kaitējuma novērtējumu. Ja ir vajadzīgs, ir iespējams uzsākt starpposma pārskatīšanu saskaņā ar pamatregulas 11. panta 3. punktu,

         IR NOLĒMUSI ŠĀDI.
   1. pants
   Ar šo uz deviņiem mēnešiem aptur galīgo antidempinga maksājumu, kas ar Regulu (EK) Nr. 1420/2007 ir noteikts Ķīnas Tautas Republikas un Kazahstānas izcelsmes silīcijmangāna importam, tostarp ferosilīcijmangāna importam, (“SiMn”), kas atbilst KN kodam 7202 30 00 un ex 8111 00 11 (Taric kods 8111001110).
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 4. decembrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  Sk. šo 5. lpp. OV.